Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 1. melléklet a 96/2011. (X. 17.) VM rendelethez
Paragraph Index: 394

8. A fakitermelések és erdõfelújítások végrehajtására vonatkozó erdõgazdálkodási szabályok 8.1. A véghasználatoksorán hagyásfákat, hagyásfa csoportokat lehetõség szerint õshonosfafajokból,idõsebb, de még állékony, illetve böhöncös, odvas faegyedekbõl kell kijelölni úgy, hogy a 2,0 hektárnál nagyobb végvágott vagy tarvágott területen lehetõleg 0,1–0,3 hektár területû hagyásfa csoportok, egyéb esetekben hagyásfák maradjanak vissza, egyenletes térbeli elhelyezkedésben. A hagyásfa csoportokat javasolt úgy kialakítani, hogy azok a természetvédelmi vagy közjóléti jelentõségû, pontszerû objektumokat (például fokozottan védett madár fészke, forrás, barlang bejárata, erdei emlékmû vagy közjóléti objektum, berendezés) is tartalmazzák. A hagyásfa csoportokban található holtfát vissza kell hagyni a területen. A hagyásfák, hagyásfacsoportok a késõbbiekben csak különleges esetben (például veszélyelhárítás) termelhetõk ki, és a faanyagukat javasolt holt faanyagként a területen hagyni. 8.2. Turistaút, közjóléti létesítmény mellett elhelyezkedõ erdõ véghasználata során állékony hagyásfa csoportokat, vagy fasorokat kell kialakítani. 8.3. Állóholtfátvisszahagynia turista útvonalaktólésaközjólétilétesítményektõlmért egy fahossznyitávolságonbelül tilos. 8.4. Az erdõnevelések végrehajtása során az idegenhonos, valamint az erdészeti tájidegen elegyfafajok visszaszorítása mellett elõ kell segíteni a termõhelynek megfelelõ, és az erdészeti tájban õshonos, értékes elegyfafajok (például vadgyümölcsök) további fejlõdését. 8.5. Az erdõnevelési munkák során vágásos üzemmódú erdõkben elsõsorban az állományok minõségi mutatóinak növelésére, átalakító üzemmódú erdõkben az erdõ szintezettségének, többkorú, vegyes fafajú állományok kialakítására kell törekedni.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes